கேள்வி: தமிழீழம் - பெயர்த் தோற்றம் என்பது என்ன?
பதில்: முதலில்‌ “ஈழத்‌ தமிழகம்‌" என்ற சொல்தான்‌ வழக்கில்‌ இருந்தது. ஈழ தேசியப்பண் பாடிய பரமஹம்சதாசன்[https://www.scribd.com/document/394426786/Tamil-Eelam-Sivakkirathu-Pala-nedumaran தமிழீழம் சிவக்கிறது], பழ. நெடுமாறன், : ''"ஈழத்‌ தமிழகம்‌ வாழ்க"'' :''"இனிது வாழ்கவே வாழ்க!"'' என்று பாடினார்‌. பிறகு "தமிழிலங்கை" என்ற சொல்‌லும்‌ வழங்கப்பட்டது. 1960ஆம்‌ ஆண்டில்‌ பச்சையப்பன்‌ கல்லூரியில்‌ கவிஞர்‌ காசி ஆனந்தன் படித்தபோது சி. பா. ஆதித்தனார். அவர்களின்‌ தொடர்பு. ஏற்பட்டது. அப்போது அவரைப்‌ பற்றி எழுதிய பாடலில்‌ இச்சொல்லைப்‌ பயன்படுத்தினார்‌. ''"அலைகடலுக்கு அப்பாலும்‌'' :''"தமிழிலங்கை" மண்ணில்‌'' ''அரசமைக்க வழி சொன்னான்‌'' :''அவனன்றோ தலைவன்‌"'' 1972ஆம்‌ ஆண்டு, மே மாதம்‌, 19ஆம்‌ நாள்‌ மட்டக்களப்பில்‌ தமிழர்‌ கூட்டணி அமைப்பு மாநாடு நடைபெற்றது. மாநாட்டின்‌ பொறுப்பைக்‌ கவிஞர்‌ காசி ஆனந்தன்‌ ஏற்றிருந்தார்‌. மாநாட்டு மேடையில்‌ கட்டப்பட்டிருந்த பதாகையில், :''""தமிழீழம்‌" தமிழர்‌ தாகம்‌"'' எனப்‌ பெரிதாக எழுதிக்‌ கட்டியிருந்தார்‌, மாநாட்டில்‌ கலந்துகொண்ட தலைவர்களையும்‌ மக்களையும்‌ இச்‌ சொற்றொடர்‌ மிகவும்‌ கவர்ந்தது. மக்களிடையே "''தமிழீழம்‌" என்ற சொல்‌ நாளடைவில்‌ பரவி நிலைத்தது.
கேள்வி: தமிழீழம் - சுயநிர்ணய உரிமைப் போர் குறித்து விரிவாக சொல்லுங்கள்.
பதில்: தமிழீழத்தின் சுயநிர்ணய உரிமை அல்லது தனிநாட்டுப் பிரிவினையை வேண்டி 30 ஆண்டுகளாக இலங்கையில் உள்நாட்டுப் போராக, ஆயுதம் தாங்கிய தமிழ்ப் போராளிகளுக்கும் இலங்கை அரசுக்கும் இடையே நடைபெற்றது. அரசியல் ரீதியான கோரிக்கைகளும், சாத்வீகப் போராட்டங்களும் 1956-ஆம் ஆண்டளவிலேயே தொடங்கிவிட்டன.
கேள்வி: தமிழீழம் - தமிழீழ விடுதலைப்புலிகளின் தலைமையில் ஆயுதப் போராட்டம் என்பது என்ன?
பதில்: இந்திய நலன்களுக்கும், மேலாதிக்க சக்திகளுக்கும் சார்பாக இருத்தல் தொடர்பான உட்சந்தேகங்கள், அதிகாரப்போட்டிகள், சகோதரக் கொன்றொழிப்புக்கள் போன்ற நிகழ்வுகளைத்தொடர்ந்து இப்போராட்டத்தை தொடக்கிய, கொண்டு நடத்திய தமிழ்ப் போராளி இயக்கங்கள் பல அழித்தொழிக்கப்பட்டும், பின்தள்ளப்பட்டும் போக, அவற்றுள் வலுவான இயக்கமாக தன்னை நிலைப்படுத்திக்கொண்ட தமிழீழ விடுதலைப் புலிகள் அமைப்பு மட்டுமே நீண்ட காலத்துக்கு தமிழீழ விடுதலைக்கான ஆயுதப்போராட்டத்தை நடத்திவந்தது. மே 2009 வரை தமிழீழ விடுதலைப்புலிகளின் கட்டுப்பாட்டில் இருந்த பிரதேசத்தில் விடுதலைப் புலிகள் இயக்கத்தினால் நிர்வகிக்கப்பட்ட தனியான காவல் துறை, நீதித்துறை, அரசியல் அமைப்புகள், இராணுவம், வைப்பகம், பொருளாதாரக் கட்டுமானங்கள், திட்டமிடல், வரி போன்றவற்றோடு பன்னாட்டுச் சமூகத்தால் அங்கீகரிக்கப்படாத தனித்தேசமாகவே இயங்கிவந்தது. இப்போராளிக்குழுவுடன் தமது முழுமையான உடன்பாட்டினை உறுதிப்படுத்திக்கொண்டு 2003ஆம் ஆண்டு நாடாளுமன்ற பொதுத்தேர்தல், மற்றும் 2006 ஆம் ஆண்டு உள்ளூராட்சி சபை தேர்தல் ஆகியவற்றில் போட்டியிட்ட தமிழ்த் தேசியக் கூட்டமைப்பு கட்சி மிகப்பெரும்பான்மையான தமிழ் மக்களது வாக்குகளைப் பெற்றது. படிமம்:Tamilpolice.jpg
கேள்வி: தமிழீழம் - சமாதான நடவடிக்கைகளும் இலங்கை அரசின் வெளியேற்றமும் குறித்து விரிவாக சொல்லுங்கள்.
பதில்: தமிழீழ விடுதலைப் புலிகளுக்கும் இலங்கை அரசுக்கும் இடையில் நோர்வே அரசின் உதவியுடன் மாசி 2002இல் ஒப்புக் கொள்ளப்பட்ட போர் நிறுத்த உடன்படிக்கை நடப்பில் வந்தது. பின்னர் இந்த உடன்படிக்கையை நிறைவேற்றுவதில் ஏற்பட்ட விரிசல் காரணமாக விடுதலைப் புலிகள் இலங்கை அரசுக்குமிடையே 2002 இல் கைச்சாத்திடப்பட்ட இலங்கை அரசு விடுதலைப் புலிகள் போர் நிறுத்த ஒப்பந்தம், 2002 இருந்து வெளியேறுவதாக இலங்கை அரசு சனவரி 2, 2008 அன்று அறிவித்தது[http://puthinam.com/full.php?2b34OOI4b33C6DXe4d45Vo6ca0bc4AO24d24ImA3e0dU0Mtlce03f1eW0cc2mcYAde போர் நிறுத்தத்திலிருந்து விலக சிறிலங்கா அரசு முடிவு: நோர்வேக்கும் அறிவிக்கப்படும்][http://www.tamilnet.com/art.html?catid=13&artid=24157 Colombo to annul CFA].
கேள்வி: தமிழீழம் - தமிழீழத்தில் முஸ்லீம்கள் பற்றி விளக்கவும்.
பதில்: தமிழீழப் பிரதேசத்தை தமது தாயகப் பிரதேசமாக இலங்கை வாழ் வடக்கு, கிழக்கு முசுலிம்கள் கருதுகின்றனர். இவர்களில் பெரும்பாலானவர்கள் தமிழையே தமது தாய் மொழியாகக் கொண்டிருந்தாலும் தனித்துவமான ஒரு முசுலிம் அரசியல் சமய அடையாளத்தை முன்னிறுத்துகின்றனர். இவர்களில் பெரும்பான்மையானவர்கள் அம்பாறை, மன்னார், புத்தளம், மட்டக்களப்பு, திருக்கோணமலை ஆகிய பிரதேசங்களில் வாழ்கின்றனர். யாழ் மாவட்டத்தில் கணிசமான முஸ்லீம்கள் வாழ்ந்து வந்தனர். தமிழீழ விடுதலைப்புலிகள் 1990கள் அவர்களைத் திடீர் கட்டளையின் கீழ் 24 மணி நேரத்தினுள் தமது குடியிருப்புகளை விட்டு வெளியேறுமாறு பணித்தனர். இந்நிகழ்வு தமிழீழப் போராட்ட வரலாற்றிலும், தமிழீழ விடுதலைப்புலிகளின் வரலாற்றிலும் அழிக்கமுடியாத ஒரு கறையாகக் கணிக்கப்படுகின்றது. தமிழீழ விடுதலைப்புலிகள் தலைவர் பின்னர் அந்நிகழ்வு மட்டில் முசுலீம்களிடம் வருத்தம் தெரிவித்தார். யாழ்குடா நாட்டில் இருந்து வெளியேற்றப்பட்ட 3 இலட்சம் தமிழர்களுக்கு மீள்குடியேற்றம் வழங்குவதுடன் சிங்கள் அரசு தன் இராணுவத்தையும் இப்பகுதிகளில் இருந்து விலக்கிக் கொண்டால் தான் வெளியேற்றப்பட்ட முசுலீம் மக்களை மீண்டும் அப்பகுதிகளில் குடியேற அனுமதிப்போம் என்றும் கூறியிருந்தார்.
கேள்வி: தமிழீழம் - தமிழீழத்தில் மலையக தமிழர்களின் நிலை பற்றி தகவல் சொல்.
பதில்: இந்தியாவில் இருந்து பிரித்தானிய காலனித்துவ அரசால் தேயிலைத் தோட்டங்களில் வேலை செய்வதற்காக வருவிக்கப்பட்ட இந்தியத் தமிழ் மக்களை மலையக தமிழர் அல்லது இலங்கையின் இந்தியத் தமிழர் என்று அழைப்பர். இவர்களில் கணிசமானவர்கள் வடக்கு - கிழக்கில் பல்வேறு காலகட்டங்களில் குடியமர்ந்தனர். பொதுவாக, வசதி படைத்த இலங்கைத் தமிழர்களின் வீடுகளில் கூலி வேலை செய்வதே இவர்களின் முதன்மைத் தொழில் மார்க்கமாக இருந்தது. இந்நிலை இன்று பெரும்பாலும் மாறி வருகின்றது.
கேள்வி: தமிழீழம் - சமூக அமைப்பு பற்றி நீங்கள் என்ன அறிந்துள்ளீர்கள்?
பதில்: தமிழீழச் சமூகம் ஒரு சாதிய படிநிலை அடுக்கமைவு கொண்ட சமூகம். வெள்ளாளர் எனப்படும் பெரும்பான்மை வேளாண்மை நில உடமைச் சமூகமே ஆதிக்கமிக்க சாதியாகும். பிராமணர்களிடம் ஆதிக்கமிக்க சாதியாகத் திகழக்கூடிய அளவுக்குக் சனத்தொகை இல்லை. தாழ்த்தப்பட்டோர் சமூகத்தின் தொடர் போராட்டம் காரணமாகவும், ஈழப்போராட்டம் காரணமாகவும் சாதிய அமைப்பு பெரும்பாலும் பலம் இழந்து இருக்கின்றது. எனினும் திருமணத்தின் ஊடாக தொடர்ந்து சாதிய அமைப்புப் பேணப்பட்டே வருகின்றது.
கேள்வி: தமிழீழம் - தமிழீழத்தில் சமயங்கள் பற்றி தகவல் சொல்.
பதில்: தமிழ் மக்களில் பெரும்பாலானவர்கள் சைவ இந்துக்கள் ஆவர். முருகன், ஐயனார், சிவன், அம்மன், பிள்ளையார் போன்ற கடவுளர் பெரும்பாலும் வழிபடப்படுகின்றனர். தமிழர்களில் கணிசமான தொகையினர் கிறித்தவம் சமயத்தைப் பின்பற்றுகின்றனர். ஈழப் போராட்டத்துக்கான தமிழ்க் கிறித்தவர்களின் பங்களிப்பு குறிப்பிடத்தக்கது. தமிழீழத்தில் இஸ்லாம் மற்றும் பௌத்தம், முசுலீம் மற்றும் சிங்கள மக்களால் பின்பற்றப்படுகின்றன.
கேள்வி: தமிழீழம் - பொருளாதாரம் குறித்து விரிவாக சொல்லுங்கள்.
பதில்: தமிழீழ மக்கள் பெரும்பாலும் உழவையும், மீன்பிடித்தலையுமே பிரதானமாக மேற்கொள்கின்றனர். ஈழப்போராட்டம் காரணமாக புலம்பெயர்ந்த மக்கள் அனுப்பும் பணமும் தமிழீழ பொருளாதாரத்துக்கு மிக முக்கியமாகின்றது. இங்குப் பொருள் உற்பத்தித் துறை, உயர் தொழிநுட்பத் துறை போன்றவை மந்தமாகவே பங்களிக்கின்றன.
கேள்வி: தமிழீழம் - தமிழீழ மாவட்டங்கள் பற்றி நீங்கள் என்ன அறிந்துள்ளீர்கள்?
பதில்: தமிழீழம் 9 மாவட்டங்களைக் கொண்டது. அவை: * யாழ்ப்பாணம் (சப்த தீவுகள் உட்பட) * மன்னார் * முல்லைத்தீவு * கிளிநொச்சி * வவுனியா * திருக்கோணமலை * மட்டக்களப்பு * அம்பாறை * புத்தளம்
கேள்வி: தமிழீழம் - தமிழீழ தேசிய சின்னங்கள் பற்றி தகவல் சொல்.
பதில்: படிமம்:Slleo1.jpg|தேசிய விலங்கு சிறுத்தை படிமம்:Gloriosa superba 8962.jpg|தேசிய மலர் காந்தள் படிமம்:Greater Coucal01.jpg|தேசிய பறவை செம்பகம் படிமம்:Albizia lebbeck (Siris) in Hyderabad W IMG 7167.jpg|தேசிய மரம் வாகை |தேசியக் கொடி
கேள்வி: தமிழீழம் - துணை நூல்கள் என்பது என்ன?
பதில்: * சி. புஸ்பராஜா. 2003. ''ஈழப்போராட்டத்தில் எனது சாட்சியம்''. பதிப்பு: அடையாளம். * Balasingham, Anton. 2004. ''War and Peace – Armed Struggle and Peace Efforts of Liberation Tigers'', Fairmax Publishing Ltd, * S. J. Tambiah. (1986). ''Sri Lanka: ethnic fratricide and the dismantling of democracy''. Chicago: The University of Chicago Press. * மகா.தமிழ்ப் பிரபாகரன். 2013. [//ta.wikipedia.org/s/3i42 | புலித்தடம் தேடி] - ரத்த ஈழத்தில் 25 நாட்கள் (2009 போருக்கு பிந்தைய இலங்கையின் கோரமுகம்) , விகடன் பிரசுரம் [http://books.vikatan.com/index.php?bid=2105]